钦定古今图书集成/明伦汇编/宫闱典/第098卷 > 《奉和太子纳妃太平公主出降三首》〈别本作一首〉
## 钦定古今图书集成/明伦汇编/宫闱典/第098卷 > 《奉和太子纳妃太平公主出降三首》〈别本作一首〉

胡元范

帝子威仪绝，储妃礼度优。叠鼓陪仙观，凝笳翼画辀。
郁郁神香满，奕奕彩云浮。排空列锦罽，腾欢溢皇州。
金闺未息火，玉树锺天爱。月路饰还装，星津动归佩。
紫极流宸渥，清规伫慈诲。恩波洽九流，光辉轶千载。
列席诏亲贤，式宴坐神仙。圣文飞圣笔，天乐奏钧天。
曲池𣹢瑞景，文宇孕祥烟。小臣同百兽，率舞悦尧年。